SA-boere sukkel in die KongoSuid-Afrikaanse boere by ‘n vergadering in Malolo in Kongo in 2012 Foto: Theo de Jager, AgriSA Slegs nege van ŉ groep van 29 Suid-Afrikaanse boere wat in 2011 na die Kongo verhuis het, boer nog steeds, het Rapport Sondag berig. Mislukte oeste, interne rusies, slegte weer en ŉ tekort aan geld het talle van hulle gedwing om tou op te gee. Sommige van die boere was nie in staat om na Suid-Afrika terug te keer nie, aangesien hulle nie genoeg geld oorgehad het nie, volgens die landbouorganisasie AgriSA. Die boere en AgriSA het gesê die eerste twee oeste het misluk, aangesien hul toerusting en kunsmis te laat opgedaag het. Hulle het in Desember 2011 uit Suid-Afrika na die vrugbare Niari-vallei verhuis, sowat 300km van die hoofstad Brazzaville. “Die jongste oes is goeie nuus, maar ons is kniediep in die skuld. Die oes het nie eers vir die diesel betaal nie,” het Gavin Pote, een van die boere, aan Rapport gesê. Verlede jaar se oes het ongeveer 2 400 ton mielies opgelewer. Theo de Jager, vise-president van AgriSA het ŉ oes van 10 000 ton in 2012 voorspel. Dewald Meyer, ŉ sakeman van Worcester, wat probeer om geld in te samel om die boere te help, sê die projek het steeds ŉ groot potensiaal. “Ons het foute gemaak, maar ons kan daaruit leer. Die Kongo kan Afrika se broodmandjie word.” -SAPA